Autorul Momentelor și schițelor continua: „Cu un astfel de șef, mergi în foc bucuros pentru o idee mare.” Tocmai aici se află, pentru unul ca mine, enigma: care e ideea cea mare? Ce speră să obțină, ridicând ziduri în jurul Cataloniei, separatiștii de azi? Mai mulți turiști, una din marile lor surse de bogăție? N-aș zice, de vreme ce strada principală a Barcelonei, La Rambla, geme de afișe care-i invită pe vizitatori să plece acasă.